stykke og Bagkrop, men disse 3 Dele er ret fast 

 forbundne og meget lidt bevægelige indbyrdes. 



Saavel Larverne som de fuldt udviklede In- 

 sekter ernærer sig udelukkende af Plantesafter. 



Hovedet (caput) (Fig. 1 a og b) er veludviklet, 

 ofte meget stort og bredt, og tydelig adskilt fra 

 Bryststykket, men som Regel meget lidt bevæge- 

 ligt i Forhold til dette; bagtil slutter det helt til 

 Forbryststykket og er aldrig som hos flere Tæger 

 halsformet indsnøret eller indsnævret bag Øjnene; 

 mest bevægeligt i Forhold til Forbryststykket er 

 det hos Fulgoriderne. Hovedet kan iøvrigt have 

 de mest forskellige Former; det er forsynet med 

 2 sidestillede, temmelig store, sammensatte og 

 tæt facetterede Øjne (Fig. 1 a3 og b 11), der bag- 

 til næsten altid støder mod Forbryststykkets For- 

 rand, og oftest tillige med 2 (undertiden 3) usam- 

 mensatte Øjne eller Biøjne (Punktøjne, Oceller) 

 (Fig. 1 a 4), som sædvanlig er ret vidt adskilte og 

 findes paa Issen, paa Overgangen fra Issen til 

 Panden eller endog paa den øverste Del af selve 

 Panden; i ikke faa Tilfælde er dog Biøjnene uty- 

 delige, eller de mangler helt. De sammensatte 

 Øjne er sjælden ret meget udstaaende; de bestaar 

 af talrige, meget smaa Øjefacetter (Smaaøjne), der 

 kun kan erkendes enkeltvis under stærk Forstør- 

 relse; Øjnenes Overflade er ubehaaret, og ved 

 svag Forstørrelse ser de aldeles glatte ud. Paa 



